Publication: Magyar Közlöny
Issue: MK-2001-126 (Year: 2001, Number: 126)
Era: 1990-2004
Section: a 42/2001. (XI. 14.) OM rendelethez
Paragraph Index: 485

6. Az ismeretek ellenőrzési rendszere Az ismeretek ellenőrzési rendszere a tantervben előírt aláírások, gyakorlati és elméleti vizsgák teljesítéséből, a szakdolgozat elkészítéséből, valamint a záróvizsga letételéből tevődik össze. 6.1. Szakdolgozat A szakdolgozat témáját a növényvédelem szakterületéről kell választani. A szakdolgozat készítőjének bizonyítania kell, hogy jártas a hazai és a nemzetközi szakirodalomban, képes annak önálló, kritikai alapon történő alkalmazására, a választott témakörben képes önálló adatgyűjtésre, az adatok szakszerű értékelésére, a kapott eredmények értelmezésére és magas szintű következtetések levonására, készségszinten birtokában van a növényvédelem általános és speciális módszereinek. A szakdolgozathoz rendelt kreditek száma: 15. 6.2. A záróvizsga 6.2.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése, — a szakdolgozat benyújtása és annak a bíráló által történő elfogadása. 6.2.2. A záróvizsga részei: — a szakdolgozat megvédése, — szóbeli vizsga a szakdolgozat témájához kapcsolódóan az egyes szántóföldi és kertészeti kultúrák integrált növényvédelmi technológiai feladataihoz és a járványelhárításhoz kapcsolódó témakörök komplex ismertetése a hatályos növényvédelmi jogszabályok alapján. 6.2.3. A záróvizsga eredménye A szakdolgozat védésére adott érdemjegy és a szóbeli vizsgára kapott érdemjegy számtani átlaga. A tárca nélküli miniszter 4/2001. (XI. 14.) TNM rendelete a polgári nemzetbiztonsági szolgálatok tábornoki rendfokozatú tagjainak egyenruha viseléséről

Source: https://magyarkozlony.hu/hivatalos-lapok/9cffa542313302b9671be01c7aeb348306c07238/dokumentumok/934cf1855a8f10fe68605e1028e339d6a1a05cdb/letoltes